Solvang hotell

Solvang hotell var et hotell på Eydehavn, bygget i 1917 og drevet av Karl Johan og Kari Anna Søderstedt. 

Hotellet var det første og eneste som har vært på Eydehavn, tidligere var det kun noen gjestgiverier rundt Neskilen i forbindelse med gruvedriften og seilskutebyggingen der på 1800-tallet. Solvang hotell ble bygget grunnet industrieventyret på Eydehavn med opprettelsen av Nitriden og Arendal Smelteverk i 1912, da det var behov for innlosjering. Hotellet ble bygget i tre etasjer med kvister og kjeller.

Heia som hotellet ble bygget på ble fort kalt for Hotellheia, og 100 år etter brukes fremdeles navnet, i tillegg til Hotellbakken, for bakken opp til der hotellet lå. Bakken/veien heter idag Elly Eides vei, oppklalt etter kona til Sam Eyde som sto bak opprettelsen av både Nitriden og smelteverket. 

Hotellet brant 20. mai 1933 og ble ikke reist igjen, men restene av grunnmuren står enda.

 Eksterne lenker 
 Bilde av Solvang hotell hos Nasjonalbiblioteket

Kategori:Hoteller i Agder
Kategori:Byggverk i Arendal
Kategori:Næringsliv i Arendal
Kategori:Arendals historie
Kategori:Byggverk fullført i 1917
Kategori:Lokalhistorie
Kategori:Tidligere byggverk i Agder